CELEX: 32008R0157
Language: sl
Date: 2008-02-21 00:00:00
Title: Uredba Komisije (ES) št. 157/2008 z dne 21. februarja 2008 o določitvi pomoči iz Uredbe Sveta (ES) št. 1255/1999 za zasebno skladiščenje masla

22.2.2008   
            
            
               SL
            
            
               Uradni list Evropske unije
            
            
               L 48/16
            
         
      UREDBA KOMISIJE (ES) št. 157/2008
   z dne 21. februarja 2008
   o določitvi pomoči iz Uredbe Sveta (ES) št. 1255/1999 za zasebno skladiščenje masla
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) ter zlasti člena 10 Uredbe,
   ob upoštevanju naslednjega:
   
               (1)
            
            
               Člen 41(2) Uredbe Komisije (ES) št. 105/2008 z dne 5. februarja 2008 o določitvi podrobnih pravil za uporabo Uredbe Sveta (ES) št. 1255/1999 glede intervencij na trgu masla (2) določa, da je treba znesek pomoči za zasebno skladiščenje iz člena 6(3) Uredbe (ES) št. 1255/1999 določiti vsako leto.
            
         
               (2)
            
            
               Tretji pododstavek člena 6(3) Uredbe (ES) št. 1255/1999 podrobneje opredeljuje, da se pomoč določi glede na stroške skladiščenja ter verjetna gibanja cen za sveže maslo in maslo iz zalog.
            
         
               (3)
            
            
               V zvezi s stroški skladiščenja, predvsem stroški uskladiščenja in izskladiščenja zadevnih proizvodov, je treba upoštevati dnevne stroške hladnega skladiščenja in finančne stroške skladiščenja.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –
            
         SPREJELA NASLEDNJO UREDBO:
   Člen 1
   1.   Pomoč iz člena 6(3) Uredbe (ES) št. 1255/1999 se izračuna na tono masla za pogodbe, sklenjene v letu 2008, na podlagi naslednjih elementov:
   
               —
            
            
               15,62 EUR za fiksne stroške skladiščenja,
            
         
               —
            
            
               0,23 EUR za stroške hladnega skladiščenja za vsak dan pogodbenega skladiščenja,
            
         
               —
            
            
               znesek na dan pogodbenega skladiščenja, izračunan na podlagi 90 % intervencijske cene za maslo v veljavi na dan, ko se začne pogodbeno skladiščenje, in na podlagi letne obrestne mere 4,25 %.
            
         2.   Intervencijska agencija evidentira datum prejema zahtevkov za sklenitev pogodb iz člena 37(1) Uredbe (ES) št. 105/2008 kot tudi ustrezne količine.
   3.   Države članice vsak torek najpozneje do 12. ure (bruseljski čas) obvestijo Komisijo o količinah, zajetih v takih zahtevkih v prejšnjem tednu.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. februarja 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1152/2007 (UL L 258, 4.10.2007, str. 3).
   
      (2)  UL L 32, 6.2.2008, str. 3.